Sfidat e Shqipërisë dhe Kosovës për integrimin në BE
Xhons: Greva e urisë, bojkoti të dëmshme për perspektivën e Shqipërisë në integrimin evropian.
Duke folur për mosmarrëveshjet e fundit politike në Shqipëri, zëvendës ndihmës sekretari i shtetit për çështjet e Evropës dhe Euroazisë, Stuart Xhons, tha se ato janë të dëmshme për integrimin evropian të vendit. Janush Bugajski, Drejtor i Projektit për Demokracitë e Reja Evropiane në Qendrën për Studime Strategjike dhe Ndërkombëtare, po ashtu thotë se gjendja në Shqipëri është serioze kur bëhet fjalë për polarizim dhe kur parlamenti nuk arrin të funksionojë. Protestat, thotë zoti Bugajski, janë të paparashikueshme dhe nuk dihet rezultati i tyre. Ajo që mund të jetë më e rrezikshme, thotë ai, është paralizimi i mundësisë për qeverisje. Por nëse palët në Shqipëri nuk arrijnë t’i zgjidhin vetë mosmarrëveshjet e tyre, çfarë roli mund të luajë komuniteti ndërkombëtar? Duke folur për Kosovën dhe sfidat e saj, zoti Xhons, tha se çështja e zgjerimit të njohjeve, mund të gjejë zgjidhje pas vendimit këshillimor nga Gjykata Ndërkombëtare e Drejtësisë. Megjithatë, ai tha se për Shtetet e Bashkuara kjo çështje është e qartë. Por njoftimet e fundit nga Kosova flasin edhe për sfida të reja brenda vendit. Ja si shprehet zoti Bugajski në lidhje me hetimet e fundit për korrupsion brenda qeverisë. Zoti Bugajski thotë se për aq kohë sa hetimet të jenë të drejta dhe të mos bëhen në baza partiake, kjo do të jetë një gjë pozitive. Ndërsa, për reformën në qeverinë e Kosovës, zoti Bugajski thotë se ky ishte vetëm fillimi. Megjithatë,shton zoti Bugajski, reformat nuk janë thuajse kurrë të mjaftueshme.